തീര്ഥാടനം അട്ടിമറിക്കുന്ന നടപടികളില്നിന്നും സര്ക്കാരും ബോര്ഡും പിന്തിരിയണം: ശബരിമല ആചാരസംരക്ഷണ സമിതി പന്തളം: തീര്ഥാടനം അട്ടിമറിക്കുന്ന നടപടികളില് നിന്നും സര്ക്കാരും ദേവസ്വംബോര്ഡും പിന്തിരിയണമെന്ന് ശബരിമല ആചാര സംരക്ഷണ സമിതി. മണ്ഡല വ്രതവും അനുഷ്ഠാനവും ലംഘിക്കുന്ന നടപടികളാണ് സര്ക്കാരിന്റെയും ദേവസ്വംബോര്ഡിന്റേയും ഭാഗത്തു നിന്നും ഉണ്ടാകുന്നത്. വെര്ച്വല് ക്യൂ ബുക്കിങ് ആരംഭിക്കുന്നത് നട തുറക്കുന്നതിന് അഞ്ചു ദിവസം മുമ്ബ് മാത്രമാണ്. വ്രതമെടുത്തു വരുന്ന ഭക്തര്ക്ക് വെര്ച്വല് ക്യൂ കിട്ടുമെന്ന് യാതൊരു ഉറപ്പുമില്ല. വെര്ച്വല് ക്യൂ ബുക്കിങ് കിട്ടുന്ന ഭക്തര്ക്ക് വ്രതം അനുഷ്ഠിക്കുന്നതിനുള്ള സമയവും കിട്ടുന്നില്ല. വ്രത ധാരികളായ മുഴുവന് ഭക്തജനങ്ങള്ക്കും കോവിഡ് മാനദണ്ഡങ്ങള് പാലിച്ച് ദര്ശനം ലഭിക്കുന്നതിനായി വെര്ച്വല് ക്യൂ ഇല്ലാതെ ദര്ശനത്തിന് അവസരം നല്കണം. വെര്ച്വല് ക്യൂ അനിവാര്യമെങ്കില് അത് പൂര്ണമായും ദേവസ്വം ബോര്ഡ് ഏറ്റെടുക്കണം. ഒന്നര വര്ഷമായി പമ്ബാ സ്നാനത്തിനുംപിതൃ തര്പ്പണത്തിനും ഭക്തര്ക്ക് അനുമതി ലഭിക്കുന്നില്ല. പോലീസ് ഇത്തരം ആചാരാനുഷ്ഠാനങ്ങള്ക്ക് വിലക്ക് ഏര്പ്പെടുത്തി. വിലക്കുകള് പിന്വലിച്ച് ആചാരാനുഷ്ഠാനങ്ങള് പാലിച്ച് ദര്ശന സൗകര്യം ഒരുക്കാന് ബന്ധപ്പെട്ടവര് തയാറാകണമെന്ന് ആചാര സംരക്ഷണ സമിതി ആവശ്യപ്പെട്ടു.